32005R1911
L 305/30
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EO) № 1911/2005 НА KОМИСИЯТА
от 23 ноември 2005 година
за изменение на приложение I към Регламент (ЕИО) № 2377/90 на Съвета за установяването на процедура на Общността за определяне на максимално допустими граници на остатъчни вещества от ветеринарномедицински продукти в храните от животински произход по отношение на флугестон ацетат
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Регламент (ЕИО) № 2377/90 на Съвета от 26 юни 1990 г. относно установяването на процедура на Общността за определяне на максимално допустимите граници на остатъчни вещества от ветеринарномедицински продукти в храните от животински произход (1), и по-специално член 2 от него,
като взе предвид становището на Европейската агенция за лекарствата, формулирани от Комитета по ветеринарномедицинските продукти,
като има предвид, че:
(1)
Всички фармакологично активни вещества, използвани в рамките на Общността за ветеринарномедицински продукти, предназначени за администриране на животни, използвани за производството на храни, следва да бъдат подложени на оценка в съответствие с изискванията на Регламент (ЕИО) № 2377/90.
(2)
Веществото флугестон ацетат е включено в приложение I към Регламент (ЕИО) № 2377/90 за приложение само за интравагинална и за зоотехническа употреба при животни от рода на овцете и от рода на козите, отглеждани за мляко. Веществото е включено също и в приложение III към въпросния регламент само за терапевтични и зоотехнически цели за мускули, мазнини, черен дроб и бъбреци за животни от рода на овцете и от рода на козите, в очакване на приключването на научните изследвания. Сега тези изследвания приключиха и веществото флугестон ацетат следва да бъде добавено в приложение I към въпросния регламент със същото предназначение и за същия вид прицелни тъкани, както това е описано в приложение III.
(3)
Регламент (ЕИО) № 2377/90 следва да бъде съответно изменен.
(4)
За да могат държавите-членки да направят необходимите корекции в предоставените разрешителни съгласно Директива 2001/82/ЕО на Европейския парламент и на Съвета от 6 ноември 2001 г. за кодекса на Общността относно ветеринарномедицинските продукти (2) за пускане на пазара на съответните ветеринарномедицински продукти, които корекции евентуално се налагат в светлината на настоящия регламент, следва да се предвиди достатъчно време преди настоящият регламент да влезе в сила.
(5)
Мерките, предвидени в настоящия регламент, са в съответствие със становището на Постоянния комитет по ветеринарномедицинските продукти,
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕИО) № 2377/90 се изменя в съответствие с приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Той се прилага от 23 януари 2006 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 23 ноември 2005 година.